ಸಲಾರ್ಗೆ ಸಿಕ್ಕಳು ನಾಯಕಿ ಪ್ರಭಾಸ್ ಜೊತೆ ಶ್ರುತಿ ಹಾಸನ್ ಡ್ಯುಯೆಟ್ ಕೆಜಿಎಫ್ ಸಿನಿಮಾದ ಮೂಲಕ ಸಿಕ್ಕಾಪಟ್ಟೆ ಸೌಂಡ್ ಮಾಡಿ ಗೆದ್ದ ನಿರ್ದೇಶಕ ಪ್ರಶಾಂತ್ ನೀಲ್ ಸದ್ಯ ಹೊಸ ಸಿನಿಮಾದ ತಯಾರಿಯಲ್ಲಿದ್ದಾರೆ. ತಿಂಗಳ ಹಿಂದೆಯೇ ಪ್ರಬಾಸ್ ಫಸ್ಟ್ ಲುಕ್ ರಿವೀಲ್ ಮಾಡಿ ಸಲಾರ್ ಅನ್ನೋ ಟೈಟಲ್ ಅನೌನ್ಸ್ ಮಾಡಿದ್ದರು. ಅನಂತರ ಮುಹೂರ್ತ ಸಮಾರಂಭ ಕೂಡ ನಡೆದಿದ್ದು, ನಾಯಕಿ ಯಾರು ಅನ್ನೋದನ್ನ ಮಾತ್ರ ಚಿತ್ರತಂಡ ಬಿಚ್ಚಿಟ್ಟಿರಲಿಲ್ಲ. ಇದೀಗ ನಾಯಕಿಯ ಹುಟ್ಟುಹಬ್ಬದ ದಿನವೇ ಪ್ರಭಾಸ್ಗೆ ಯಾರು ಜೋಡಿಯಾಗಲಿದ್ದಾರೆ ಅಂತ ಬಹಿರಂಗ ಪಡಿಸಿದ್ದಾರೆ. ಯೆಸ್.. ಸೌತ್ ಬೆಡಗಿ, ಖ್ಯಾತ ನಟ ಕಮಲ್ ಹಾಸನ್ ಪುತ್ರಿ ಶ್ರುತಿ ಹಾಸನ್ ಸಲಾರ್ಗೆ ನಾಯಕಿಯಾಗಲಿದ್ದಾರೆ. ಇಂದು ಶ್ರುತಿ ಹಾಸನ್ಗೆ ಹುಟ್ಟುಹಬ್ಬದ ಸಂಭ್ರಮ. ಇದೇ ಸಂದರ್ಭ ಸಲಾರ್ ಚಿತ್ರತಂಡ ಈ ಬಗ್ಗೆ ರಿವೀಲ್ ಮಾಡಿದೆ. ಪೋಸ್ಟರ್ವೊಂದನ್ನ ಸಾಮಾಜಿಕ ಜಾಲತಾಣಗಳಲ್ಲಿ ಹಂಚಿಕೊಂಡಿದೆ. ಸಲಾರ್ ಸಿನಿಮಾಗೆ ಬಂಡವಾಳ ಹೂಡ್ತಿರುವ ಹೊಂಬಾಳೆ ಫಿಲ್ಮ್ಸ್ ಈ ಪೋಸ್ಟ್ ಟ್ವೀಟ್ ಮಾಡಿದ್ದು, ನಟ ಪ್ರಭಾಸ್ ಕೂಡ ಶ್ರುತಿ ಹಾಸನ್ಗೆ ಬರ್ತ್ಡೇ ವಿಶ್ ತಿಳಿಸಿ ಹ್ಯಾಪಿ ಬರ್ತ್ಡೇ. ನಿಮ್ಮ ಜೊತೆ ಸಲಾರ್ನಲ್ಲಿ ಕೆಲಸ ಮಾಡೋದಕ್ಕೆ ಎದುರು ನೋಡುತ್ತಿದ್ದೇನೆ ಅಂದಿದ್ದಾರೆ. ವಿಶೇಷ ಅಂದ್ರೆ, ಇಬ್ಬರೂ ಒಂದೇ ಸಮಯಕ್ಕೆ ಸೋಷಿಯಲ್ ಮೀಡಿಯಾದಲ್ಲಿ ಪೋಸ್ಟ್ ಮಾಡುವ ಮೂಲಕ ವಿಶ್ ಮಾಡಿದ್ದಾರೆ. ಇನ್ನು, ಈಗಾಗಲೇ ಹೈದರಾಬಾದ್ನಲ್ಲಿ ಮುಹೂರ್ತ ಮುಗಿಸಿರುವ ಸಲಾರ್ ತಂಡ, ಇದೇ ತಿಂಗಳಾತ್ಯಕ್ಕೆ ಶೂಟಿಂಗ್ ಶುರು ಮಾಡುವ ಯೋಜನೆ ಹಾಕಿಕೊಂಡಿದೆ. ನಾಯಕ ಹಾಗೂ ನಾಯಕಿ ಬಿಟ್ಟರೆ, ಮತ್ಯಾವ ಕಲಾವಿದರ ಬಗ್ಗೆಯೂ ಚಿತ್ರತಂಡ ಇನ್ನೂ ರಿವೀಲ್ ಮಾಡಿಲ್ಲ. Tags: hombale films pan india movie prashanth neel salaar shruti haasan vijay kiragandur